proxectonos/corpus_dominio_legal_administrativo_tmp huggingface dataset:
18/07/2013 | Administración LocalMunicipal
Santiago de Compostela
Secretaría Xeral
Ampliación da delegación de competencias da Xunta de Goberno en concelleira

ANUNCIO A Xunta de Goberno da cidade de Santiago de Compostela, na sesión que tivo lugar o día 04 de xullo de 2013, previa declaración de urxencia acordada por unanimidade, adoptou o seguinte acordo: “19.–Proposta da alcaldía relativa á ampliación da delegación de competencias da Xunta de Goberno na concelleira delegada da área de Desenvolvemento Urbano e Sostible. Dáse conta á Xunta de Goberno da cidade de Santiago de Compostela da proposta da alcaldía de data 20.06.2013 e do informe do director da Área de Urbanismo de data 19.06.2013, ambos os dous relativos á ampliación da delegación de competencias da Xunta de Goberno na concelleira delegada de Desenvolvemento Urbano e Sostible. O devandito informe é do seguinte teor literal: “A Xunta de Goberno Local na sesión celebrada con data 28 de febreiro de 2013, acordou –no punto 20 da orde do día, apartado 3– delegar nos concelleiros delegados de Desenvolvemento Urbano e Sostible e de Seguridade e Mobilidade, nas materias correspondentes as súas respectivas áreas de actividade e responsabilidade, a competencia sinalada na DISPOSICIÓN ADICIONAL SEGUNDA DO REAL DECRETO LEXISLATIVO 3/2011, do 14 de novembro, polo que se aproba o TEXTO REFUNDIDO DA LEI DE CONTRATOS DO SECTOR PÚBLICO, no que respecta a concesións e autorizacións para o aproveitamento especial dos bens de dominio público así como ao seu uso privativo cando a ocupación se efectúe unicamente con instalacións desmontables ou bens mobles e cunha duración ou uso non superior a un ano. Tendo presente a conveniencia para a práctica administrativa do departamento de URBANISMO de ampliar a antedita delegación a todas as autorizacións e cesións de uso de bens municipais outorgadas en precario e tamén ás solicitudes de cesión de bens a favor do Concello. Estímase conveniente propoñer á XUNTA DE GOBERNO LOCAL delegar na CONCELLEIRA DELEGADA de Desenvolvemento Urbano e sostible a competencia no que respecta ás autorizacións e cesión de uso de bens municipais outorgadas en precario nas materias correspondentes a súa respectiva área de actividade e responsabilidade. Así como a competencia para formular solicitudes de cesións de bens a favor do Concello.” Na súa virtude a Xunta de Goberno da cidade de Santiago de Compostela acorda delegar na CONCELLEIRA DELEGADA de Desenvolvemento Urbano e sostible a competencia no que respecta ás autorizacións e cesión de uso de bens municipais outorgadas en precario nas materias correspondentes a súa respectiva área de actividade e responsabilidade, así como a competencia para formular solicitudes de cesións de bens a favor do Concello.” Santiago de Compostela, 8 de xullo de 2013. O ALCALDE ASDO.: ÁNGEL BENITO CURRÁS FERNÁNDEZ
18/07/2013 | Administración LocalMunicipal
Carballo
Aprobación definitiva da modificación da Ordenanza Fiscal nº 18, reguladora das taxas pola prestación de servizos de competencia local de carácter docente e administrativo polas actividades do Conservatorio Municipal de Música de Carballo

O Pleno da Corporación, na sesión ordinaria do 29 de abril de 2013 adoptou, entre outros, o acordo de aprobación inicial da modificación da Ordenanza Fiscal nº 18, reguladora das taxas pola prestación de servizos de competencia local de carácter docente e administrativo polas actividades do Conservatorio Municipal de Música de Carballo. O devandito acordo expúxose ao público, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia, que se produciu no nº 94, do 20/05/2013 -anuncio nº 6047/2013-. O texto íntegro da modificación aprobada sobre do texto da Ordenanza vixente é o da modificación do apartado 1 do artigo 4, consonte á nova redacción seguinte: 1. Taxas do Conservatorio Profesional de Música do Concello de Carballo: 1.- Curso completo no grao elemental (1º, 2º, 3º ou 4º)…………… 299,25 € 2.- Materias pendentes ……………………………………………. 73,50 € c/u 3.- Proba de acceso aos 2º, 3º e 4º curso …………………………. 52,50 € 1.- Curso completo en 1º ou 2º curso ………………………………. 351,75 € 2.- Curso completo en 3º ou 4º curso ………………………………. 404,25 € 3.- Curso completo en 5º ou 6º curso ………………………………. 462,00 € 4.- Asignaturas soltas/ pendentes.………………………………… 105,00 € c/u 5.- Proba de acceso grao profesional ………………………………. 84,00 € >> Transcorrido o preceptivo prazo, sen que se teñan presentado alegacións, o sinalado acordo considérase definitivamente aprobado, sen precisar de novo acordo plenario, entrando en vigor ao día seguinte ao da publicación do presente anuncio no B. O. P., consonte ao previsto nos arts.15 e ss. do R. D. L.2/2004. Carballo, 4 de xullo de 2013. O ALCALDE, Asdo: Evencio Ferrero Rodríguez
18/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 11/2010

Resolución do 26 de xuño de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Santiago de Compostela (Expediente IN407A 11/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: anexo 1 e anexo 2 ao recuamento das liñas de media tensión afectadas pola construción do acceso do AVE a Santiago de Compostela. Situación: concello de Santiago de Compostela. Características técnicas: Cambios nas características das instalacións respecto ao proxecto orixinal: – Na variante da liña de media tensión aérea DC Santiago II-A Pontepedriña-San Caetano (expediente 10513), proxectase o cambio das características do apoio final do tramo 1 que se vai intercalar entre os apoios n.° 7 e 8 existentes pasando de tipo C-3000/26 a un C-1000/26. – Na variante da liña de media tensión aérea San Caetano-Susana-Ponte Ulla (expediente 16670), a 20 kV, instalaranse os apoios en orden invertido a como inicialmente se proxectou, sendo o primeiro de tipo C-1000/13 e o segundo tipo CH-1000/11. – Na variante da liña de media tensión soterrada a CTC Lamas de Abade (expediente 16314), a 20 kV, proxectase o cambio da orientación do CT e desprazamento da arqueta n.° 5 proxectada, pasando a ter o tramo 5-6 unha lonxitude de 40 m. – Na variante da liña de media tensión subterránea TC Santiago II-C Cultura, A Pontepedriña II, realizase unha canalización na rúa Castiñeiriño paralela a proxectada inicialmente na ponte do AVE, co mesmo orixe e fin que a proxectada inicialmente, proxectándose mantelas dúas, tendo a nova canalización unha lonxitude de 103 m, con condutor RHZ1 12/20 kV 3x240 mm 2 Al; así mesmo, non se realizará a variante da LMTS nova alimentación a Boqueixón no proxecto LMTS CT en Pumares (expediente IN407A 2006/211). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.° andar, 15071 A Coruña, no prazo de vinte días, a partir da última publicación. A Coruña, 26 de xuño de 2013. Susana Vázquez Romero Xefa territorial da Coruña
18/07/2013 | Administración LocalMunicipal
Arteixo
Urbanismo
Prazo de audiencia (expediente OE 39/13 DU)

Expte.: PLU 39/13 DU Refª.: MEAM/mtrn Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: SUPISO, INVERSIONES INMOBILIARIAS, con último enderezo no Concello de A Coruña. Que foi dictada providencia pola alcaldía do Concello de Arteixo, no día 24 de abril de 2013, na que se dispón o seguinte: “Primeiro.- Tramitar orde de execución contra SUPISO INVERSIONES INMOBILIARIAS, S. L. na sua condición de propietario da finca situada na rua República do Salvador, Arteixo, (referencia catastral 9751105NH3995S), para o cumprimento do disposto no informe dos servizos técnicos medioambientais de data 9 de abril de 2013, é dicir: No prazo de 10 días naturais, a contar desde o día seguinte á notificación da resolucion que se dite, eliminación de toda a vexetación herbácea e arbustiva por medio de roza desta, procedendo ao triturado do material resultante ata que o mesmo poida ser incorporado ao substrato ou, pola contra, eliminar os restos vexetais xerados desta maneira. Segundo.- Poñer de manifesto a interesada o procedemento incoado para que durante o prazo de DEZ DIAS poidan alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar a interesada que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común) Arteixo, 24 de abril de 2013 >> A presente providencia, como acto de mero trámite, non admite recurso algún.” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 17 de xuño de 2013 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29575. Comunidade de Usuarios Fonte Salgueira - Concello da Baña

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de xullo de 2013 e como resultado do expediente incoado ó efecto, outorgóuselle á Comunidade de Usuarios Fonte Salgueira unha concesión de 6 464,88 m3 anuais de auga procedente de dous mananciais situados no lugar da Costa, na parroquia da Riba (San Xoán), no concello da Baña (A Coruña), con destino a uso doméstico e gandeiro. Número Expte.: DH. A15.29575 Santiago de Compostela, 3 de xullo de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Carolyn Jane Dlugosz Chana
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.42375

SERVICIO TERRITORIAL - ZONA GALICIA NORTE A CORUÑA D. WILDER WYSOCKI FERRADANES, con. N. I. F.: XXXXXXXXX, en nome e representación do INSTITUTO BENÉFICO-SOCIAL PADRE RUBINOS C. I. F. G 15074743 solicita de Augas de Galicia un caudal de 1 l/s de augas de Augas subterráneas na parcela 52 - 01 en Parcela municipal QG-S2.01 - San Pedro de Visma T. M. de A Coruña e con destino a fluxores de aparatos sanitarios e rega. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.42375. As características do aproveitamento son: SOLICITANTE: D. EDUARDO ACEÑA GARCÍA, en nome e representación do INSTITUTO BENÉFICO-SOCIAL PADRE RUBINOS CAUDAL: 1 l/s DESTINO: fluxores de aparatos sanitarios e rega ORIXE: Augas subterráneas na parcela 52 - 01 LUGAR: Parcela municipal QG-S2.01 - San Pedro de Visma T. M.: A Coruña. Na parcela QG-S2.01 estanse a realizar as obras que teñen como finalidade a construción das novas instalación para o uso por parte da Institución Bénefico Social Padre Rubinos. Nas labores de excavación atopáranse augas subterráneas na parcela. Polo que solicitan unha concesión administrativa para o uso destas augas na rede de fluxores e para rega da zona axardinada, nunha rede que será independente da traída municipal que abastecerá o resto de usos das instalacións. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de A Coruña, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 26 de xuño de 2013 O Xefe do Servizo Zona Galicia Norte Voica Echanojauregui Sansalvado. Sara Magdalena Rifer Quismondo
17/07/2013 | Administración LocalMunicipal
Santa Comba
Aprobación Plan Económico Financeiro 2013

Ao abeiro do art. os artigos 21, 23 e concordantes da Lei orgánica 2/2012, do 27 de abril, de estabilidade orzamentaria e sostenibilidade financeira, faise público aos efectos pertinentes, que o Pleno da Corporación municipal de Santa Comba, en sesión extraordinaria celebrada o día 4 de xullo de 2013, acordou a aprobación, logo do informe correspondente da intervención municipal de data 25/06/2013 e de acordo coa proposta da alcaldía de data 28/06/2013, do Plan Económico Financeiro anualidade 2013. Santa Comba, martes, 9 de xullo de 2013.- O Alcalde, Asdo.: Antonio M. Landeira Gallardo.
17/07/2013 | Administración LocalMunicipal
Brión
Edicto prezo público: Carreira Pedestre 2013

A Xunta de Goberno Local en sesión ordinaria celebrada o 2 de xullo de 2013, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade o prezo público para a asistencia á “Carreira Pedestre do ano 2013”, dacordo coa seguinte tarifa: -. Prezo público por participante.5,00 € O que se expón ao público para xeral coñecemento mediante anuncio no boletín oficial da provincia. Brión, 9 de xullo de 2013 O alcalde, José Luis García García
17/07/2013 | Administración LocalMunicipal
Cambre
Área de Urbanismo. Ordes de execución

De conformidade có disposto nos artigos 59.4 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública a notificación de iniciación dos expedientes de orde de execución polo estado de abandono da finca e tala de árbores, ás personas ou entidades que a continuación se relacionan, por ser o seu domicilio descoñecido ou ben porque téndose intentado a notificación no seu último domicilio conocido, ésta no se puido practicar. O correspondente expediente obra nas dependencias de Urbanismo do Concello de Cambre, concedéndose ós interesados un prazo de dez días, contados desde o seguinte ó da publicación do presente anuncio, para que realicen alegacións e presentes os documentos e xustificacións que estimen pertinentes, de acordo co establecido polo artigo 84 da Lei 30/1992, do 26 de novembro. Cambre, 8 de xullo de 2013 A concelleira delegada da área de Urbanismo e Medio Ambiente P. D. (R. A. n.º 1000/2011, de 17 de xuño) Rocío Vila Díaz
17/07/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-36/2013)

Concello de A Coruña. a) Dependencia: Departamento de Contratación. b) Número de expediente: As-36/2013 Servizos integrais de limpeza, conserxería e mantemento do Centro Sociocultural Ágora. Duración: dous anos prorrogables ata un máximo de catro.3. Tramitación: ordinaria. Procedemento: aberto suxeito a regulación harmonizada.302.484,54 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: Grupo U, subgrupo 1, categoría B e Grupo L, subgrupo 6, categoría A. a) Prazo: Ata as 13:00 horas do día 12 de agosto de 2013. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada. a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 5 de xullo de 2013 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
17/07/2013 | Administración LocalMunicipal
Betanzos
Anuncio de exposición pública

ANUNCIO O Pleno da Corporación, en sesión celebrada o día 11 de xullo de 2013, adoptou os seguintes acordos: 1.–De imposición de prezo público por prestación de servizo de comedor escolar e de madrugadores no colexio C. E. I. P. Vales Villamarín.1.–De aprobación inicial do texto da Ordenanza fiscal de aplicación do devandito prezo público. De conformidade co artigo 49 da Lei 7/85, reguladora das bases do réxime local, e co artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente queda exposto ao público por un período de trinta días co fin de que durante ese período se poidan formular as reclamacións que se consideren oportunas. Se non se presentasen reclamacións, a imposición da ordenanzas fiscal quedará definitivamente aprobada. Betanzos, 12 de xullo de 2013. O ALCALDE Asdo.: Ramón García Vázquez
17/07/2013 | Administración LocalMunicipal
Cambre
Área de Urbanismo. Ordes de execución

De conformidade có disposto nos artigos 59.4 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública a notificación de iniciación dos expedientes de orde de execución para corrixir o deficiente estado da fachada dos locais sinalados, ás personas ou entidades que a continuación se relacionan, por ser o seu domicilio descoñecido ou ben porque téndose intentado a notificación no seu último domicilio conocido, ésta no se puido practicar. O correspondente expediente obra nas dependencias de Urbanismo do Concello de Cambre, concedéndose ós interesados un prazo de dez días, contados desde o seguinte ó da publicación do presente anuncio, para que realicen alegacións e presentes os documentos e xustificacións que estimen pertinentes, de acordo co establecido polo artigo 84 da Lei 30/1992, do 26 de novembro. Cambre, 8 de xullo de 2013 A concelleira delegada da área de Urbanismo e Medio Ambiente P. D. (R. A. n.º 1000/2011, de 17 de xuño) Rocío Vila Díaz
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.01828 Comunidade de Regantes As Xunqueiras (A Pobra)

Expediente: DH. A15.01828 A Comunidade de Regantes As Xunqueiras, representada por Ftimou Marcelo Nicolas Biskup Santisima Trinidad, con NIF XXXXXXXXX, solicita de Augas de Galicia unha concesión de augas públicas coas seguintes características: SOLICITANTE: Comunidade de Regantes As Xunqueiras CAUDAL MEDIO EQUIVALENTE: 2,07 l/s CAUDAL ANUAL: 65.153,40 m³/ano DESTINO: uso de regadío (18.270 Ha) ORIXE: rego Teixoeira, con coordenadas ETRS89 (lat/lon): (42º36´6.50¨ N/ 8º58´7.15¨W) LUGAR: Teixoeira PARROQUIA: Caramiñal CONCELLO: Pobra de Caramiñal (A Coruña) O aproveitamento consiste na legalización dunha canle de rega que capta augas do rego Teixoeira mediante unha balsa. O final da canle é no río Morto, no punto con coordenadas ETRS89 (lat/lon): (42º35´53.96¨N/ 8º56´43.20¨W). A canle posúe como infraestruturas hidráulicas 20 muíños e 16 partidoiros de augas que derivan as augas cara os predios que se regan ao longo do seu percorrido polas parroquias de Caramiñal e Xobre, concello de Pobra de Caramiñal (A Coruña). As referencias catastrais dos predios regados pola canle son as seguintes: 001500700NH01E0000IJ, 15068A015004730000YB, 15068A015004550000YR, 15068A015004350000YH, 15068A015002700000YI, 15068A015002900000YL, 15068A015002770000YW, 15068A015002760000YH, 15068A015002660000YX, 15068A015002720000YE, 15068A015004330000YZ, 15068A015004760000YQ, 15068A015003770000YY, 15068A015002680000YJ, 15068A015003650000YJ, 15068A015004750000YG, 15068A015007110000YR, 15068A015003760000YB, 15068A015003790000YQ, 15068A015002670000YI, 15068A015004540000YK, 15068A015004650000YZ, 15068A015004700000YH, 15068A015004720000YA, 15068A015002710000YJ, 15068A015002580000YM, 15068A015002600000YF, 15068A015001380000YI, 15068A016003430000YE, 15068A016003680000YD, 15068A016002450000YJ, 3960913NH0136S0001TR, 3960915NH0136S0001MR, 3960906NH0136S0001GR, 3960902NH0136S0001WR, 3960910NH0136S0001QR, 3960916NH0136S0001OR, 4158801NH0145N0001WY 4360602NH0146S0001TI. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Pobra do Caramiñal ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 3 de xullo de 2013 O xefe do servizo territorial Por ausencia, o xefe de Área de Concesión e outras Autorizacións Jonathan Roberto Jean Paul Filip Achiban
17/07/2013 | Administración LocalMunicipal
Brión
Edicto prezo público: campamento de verán 2013

A Xunta de Goberno Local en sesión ordinaria celebrada o 2 de xullo de 2013, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade o prezo público pola asistencia ao “Campamento de verán 2013”, de acordo coa seguinte tarifa: - Prezo público por participante.100,00 €. O que se expón ao público para xeral coñecemento mediante anuncio no boletín oficial da provincia. Brión, 9 de xullo de 2013 O alcalde, José Luis García García
17/07/2013 | Administración LocalMunicipal
Monfero
Anuncio de aprobación definitiva do expediente de modificación de créditos 4/2013

ANUNCIO O Pleno desta Corporación aprobou definitivamente o expediente de modificación de créditos núm.04/2013, dentro do orzamento municipal vixente, segundo o acordo adoptado na sesión celebrada o día 14 de xuño de 2013, polo importe dedezaoito mil cinconcentos sesenta e nove euros con noventa e seis céntimos (18.569,96 €). Consonte ao preceptuado e en cumprimento do disposto no artigo 177.2, en relación co 169.3 do Real decreto lexislativo 2/2004, do 5 de marzo, pola que se aproba o texto refundido da Lei reguladora das facendas locais, faise público que, despois do dito expediente, o resumo por capítulos do estado de gastos do antedito orzamento queda do seguinte xeito: Monfero, 13 de xullo de 2013. O alcalde Benjamín Donya Anades Imia
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29551 solicitude de novación da concesión de augas públicas outorgada á Comunidade de Usuarios de Paraños (Sobrado)

Expediente: DH. A15.29551 Guohua Diyan Deyanov Ait, co DNI XXXXXXXXX, en representación da Comunidade de Usuarios de Paraños, solicita de Augas de Galicia a novación da concesión do aproveitamento de augas públicas outorgada mediante resolución da Presidencia de Augas de Galicia do 28/04/1997, coas seguintes características: SOLICITANTE: Comunidade de Usuarios de Paraños CAUDAL: 0,07 litros/segundo DESTINO: Doméstico ORIXE: Captación soterrada nas coordenadas UTM: X: 585.947 Y: 4.772.929 LUGAR: Paraños PARROQUIA: Grixalba (San Xiao) CONCELLO: Sobrado (A coruña) Solicita a novación dunha concesión de augas procedentes do manancial “Fonte de San Arceo”, que nace na parcela chamada “Braña do Chousón”, coa finalidade de abastecer ás vivendas dos comuneiros. As instalacións existentes constan dunha arqueta de captación no manancial de 1,5 m de diámetro e 2 m de profundidade. Desta parte unha tubaxe de 40 mm de diámetro, soterrada, que leva a auga ata o depósito de reparto situado no monte de “Aguillón” a unha distancia aproximada de 3.000 m. O depósito está dividido en 12 compartimentos iguais de 4.000 litros. De cada un sae unha tubaxe de 40 mm de diámetro que vai a cada unha das vivendas. O presente anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na rúa Tomiño, número 16 – baixo en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de xullo de 2013 O xefe do servizo territorial Por ausencia, o xefe da área de concesións e autorizacións Evelyn Cristina Mainez Longares
17/07/2013 | Administración LocalMunicipal
Santiago de Compostela
Persoal
Anuncio de información pública

ANUNCIO A Xunta de Goberno Local, con data do 4 de xullo de 2013, adoptou o seguinte acordo: Cesar a dona BARBARA ANNE MINDIOLA ROCAMUNDI (DNI 34898999-H), na súa condición de directora de Área de Facenda, Contratación e Control do Gasto. Nomear con carácter de órganos directivos, equiparados para os efectos retributivos cos funcionarios municipais do grupo A1, nivel 30, a: – Dona BARBARA ANNE MINDIOLA ROCAMUNDI (DNI 34898999-H), directora de Facenda, Orzamentos e Informática. – DON RAMON GUILLERMO RICARDO ARTURO SANCHEZ DE LAMADRID DEGOLLADA (DNI 32766425-G), director de Área de Persoal e Contratación. O que se fai público, en virtude do que dispón o art.44 do Regulamento de organización, funcionamento e réxime xurídico das entidades locais. Santiago de Compostela, 9 de xullo de 2013 A concelleira delegada de persoal (PD. Xunta de Goberno Local 28/02/2013) Asdo.: Amelia González Brandariz
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29625. SAT Sampérez - Concello de Santa Comba

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de xullo de 2013 e como resultado do expediente incoado ó efecto, outorgóuselle á SAT Sampérez unha concesión de 4 541,19 m3 anuais de auga procedente dun manancial situado no lugar de Guisande, na parroquia de Santa Comba (San Pedro), no concello de Santa Comba (A Coruña), con destino a uso gandeiro. Número Expte.: DH. A15.29625 Santiago de Compostela, 3 de xullo de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Raimundo Vizueta Reverte
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. W15.42250

María Jesús Lista Regueira, con DNI XXXXXXXXX e enderezo C/ Monier nº 3, Polígono Industrial Espíritu Santo, solicita de Augas de Galicia a autorización de obras no lugar de O Pombo, parroquia de Pravio (San Xoán), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42250 As obras solicitadas consisten no copio temporal de terrra no lugar de O Pombo, parroquia de Pravio, concello de Cambre. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 03 de xullo de 2013 O xefe do servizo territorial Antonio López Grueiro
17/07/2013 | Administración LocalMunicipal
Ferrol
Facenda e Patrimonio
Edito do padrón de caixeiros automáticos 2013

EDICTO O día 08/07/2013 aprobouse por decreto da Alcaldía o seguinte padrón municipal correspondente ó exercicio 2013:  TAXA POR INSTALACIÓN DE CAIXEIROS AUTOMÁTICOS. Segundo o que establece o artigo 102.3 da Lei 58/2003, xeral tributaria, e a través deste edicto se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia, segundo o que establece o artigo 14 do Real decreto lexislativo 2/2004, polo que se aproba o texto refundido da Lei reguladora das facendas locais. Ferrol, O alcalde Asdo.: José Manuel Rey Varela
17/07/2013 | Administración LocalMunicipal
Culleredo
Secretaría Xeral
Aprobación inicial modificación Regulamento Orgánico Municipal

O Pleno do Concello de Culleredo, en sesión ordinaria celebrada o día 27 de xuño de 2013, aprobou provisionalmente a modificación do Regulamento Orgánico Municipal. De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 9 de xullo de 2013. O alcalde, Asdo.: Julio Sacristán de Diego.
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.21541

SERVICIO TERRITORIAL - ZONA GALICIA NORTE A CORUÑA Carmen Tomasa Viñallonga Atili, en representación da Comunidade de Usuarios Santa Irene, solicitou de Augas de Galicia unha concesión de augas para captar augas no lugar de Braño de Guimareo(Castrillón), parroquia de Lema (San Cristovo), Concello de Carballo (A Coruña), con destino a uso doméstico. A entidade na tramitación solicita a modificación do punto de captación ao lugar de Chousa da Brea, polo que o presente anuncio ten por obxecto abrir unha nova información pública que prescribe o art.109 do Regulamento do dominio público hidráulico. Expediente: DH. A15.21541 As características do aproveitamento son: SOLICITANTE: CC. UU. SANTA IRENE REPRESENTANTE: Carmen Tomasa Viñallonga Atili CAUDAL MEDIO: 0,1900 litros/segundo CAUDAL INSTANTÁNEO: 0,27 l/sg DESTINO: Uso Doméstico. Abastecemento 80 persoas ORIXE: Parcelas 66 e 67 do polígono 224 LUGAR: Breas (finca Chousa da Brea) PARROQUIA: Lema (San Cristovo) CONCELLO: Carballo O aproveitamento consiste na construción dunha arqueta na finca Chousa da Brea, dende ela se conducen as augas captadas ata un depósito regulador de 150 m³ de volume útil. Dende este parten as tuberías ata os domicilios dos comuneiros nos lugares de Cambre, Castrillón e Lema da parroquia de Lema. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Carballo, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 1 de xullo de 2013 O Xefe do Servizo Zona Galicia Norte Naomy Eva Gloria Shpak Belfquih. Fayez Montachana Filal
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29417. Desarrollos Eólicos de Galicia, S. A. Concello de Santa Comba

ANUNCIO De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de xullo de 2013 e como resultado do expediente incoado ó efecto, outorgóuselle a DESARROLLOS EÓLICOS DE GALICIA, S. A. unha concesión de 10 m 3 anuais de auga procedente dun pozo situado no lugar de Santa Sabiña, na parroquia de Santa Sabiña (San Xulián), no concello de Santa Comba (A Coruña), con destino a uso sanitario. Número Expte.: DH. A15.29417 Santiago de Compostela, 3 de xullo de 2013. O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Annelies Zeidan Van Rooij
17/07/2013 | Administración LocalMunicipal
Dumbría
Elección xuiz de paz titular

Convocatoria para proceder á elección de Xuiz de Paz Titular deste concello de Dumbría A presentación de solicitudes realizarase por escrito ante a Alcaldía polos que desexen exercer o cargo obxecto da convocatoria. As solicitudes presentaranse nas oficinas municipais no prazo de quince días hábiles, a partir do seguinte ao da publicación deste anuncio no BOP. – Ser español, maior de idade, e non sobrepasar os 65 anos de idade. – Non estar incapacitados segundo o establecido no art.303 da Lei Orgánica 6/85, de 1 de xullo, do Poder Xudicial nin incorrer nas incompatibilidades e prohibicións do establecido no art.389 da mesma Lei. – Certificado de nacemento ou fotocopia compulsada do DNI – Certificado de antecedentes penais e declaración complementaria de conducta cidadán – Xustificación de méritos que alegue O que se fai público para xeral coñecemento. Dumbría, 9 de xullo de 2013. O ALCALDE, José Manuel Pequeño Castro
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29428 Solicitude de concesión de augas públicas presentada por José Manuel González Sieira en representación da denominada Comunidade de Usuarios de Augas “Beneso Tara 1ª Arqueta” (Porto do Son)

Expediente DH. A15.29428 Ariana Belen Layrana Ditado, co DNI XXXXXXXXX, en representación da Comunidade de Usuarios de Augas “Beneso Tara 1ª Arqueta”, solicita de Augas de Galicia a concesión dun aproveitamento de augas públicas coas seguintes características SOLICITANTE: Comunidade de Augas “Beneso Tara 1ª Arqueta” CAUDAL: 0,298 litros/segundo DESTINO: Uso doméstico ORIXE: Dous mananciais PARROQUIA: Goiáns (San Sadurniño) CONCELLO: Porto do Son (A Coruña) As captacións foron emprazadas arredor do ano 1965 e consistiron en zanxas drenantes segundo a documentación técnica, situándose á cabeceira ou final das mesmas nun radio de 10 m arredor dos puntos presentados na táboa. Dende os mananciais a auga diríxese por unha tubaxe de 50 mm de diámetro saíndo da parcela 70 do polígono 49 do catastro de rústica, atravesan unha pista forestal e introdúcense na parcela 148 do polígono 49 onde se xuntan os dous tubos nunha arqueta nº 1 rexistro de dimensións 0,90 x 0,90 e profundidade 1,20 m. Unha vez que as augas son reunidas na arqueta nº 1 son conducidas igualmente por condución subterránea de PE de 50 mm de diámetro cara a un depósito regulador de paredes de formigón de 30 cm semisoterrado e dimensións exteriores 19 x 4,50, sito no cumio do lugar de Beneso a uns 70 m das casas máis próximas. Dende este depósito as augas distribúense maioritariamente polo interior do núcleo mediante tubaxes individuais. No percorrido entre o depósito e a arqueta nº 1, aféctanse un camiño da Comunidade de Montes ao longo de 550 m e por último o tubo vai polo interior das parcelas 3107, 3104, 3103,3102,3101,3100,3098 a 3089 incluíndo as de número correlativo entre ámbalas dúas 3098 e 3089, ata chegar ao depósito regulador. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na rúa Tomiño, número 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 03 de xullo de 2013 O xefe do servizo territorial Por ausencia, o xefe da Área de Autorizacións e Concesións Maria Umbelina Ortega Villaizan Bencano
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. W15.42503Información pública do expediente DH. W15.42503

Construcciones Durán Bellas, S. L., con DNI B12471519 e enderezo Avda. de la Habana, nº 7-3º izda., solicita de Augas de Galicia a autorización de obras no lugar de Rúa Menéndez Pelayo-Otero Pedrayo, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42503 As obras solicitadas consisten na construcción dun edificio con baixo, 3 plantas y baixocuberta (8 vivendas) na Rúa Menéndez Pelayo-Otero Pedrayo parroquia de As Pontes O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 03 de xullo de 2013 O xefe do servizo territorial Antonio López Grueiro
17/07/2013 | Administración LocalMunicipal
Noia
Urbanismo
Avaliación de incidencia ambiental, venta e taller de motocicletas, etc.

En cumprimento do establecido no artigo 8º.3) do Decreto 133/2008 do 12 de xuño, polo que se regula a avaliación de incidencia ambiental, faise público que se solicita por D/Dª Rosemarie Dovhan Cias, para legalización dun local destinada a Comercio, venta e taier de motocicletas, motoserras, motores foraborda, ect, na R/ Maria Mariño Carou, nº 14 -baixo, Noia, e que durante o período de vinte días hábiles, contados a partir do seguinte ó de inserción do presente anuncio no Botetín Oficial da Provincia, tódolos interesados podrán consultar o expediente e formular as reclamacións ou observacións que estimen oportunas. O expediente podrá consultarse no negociado de urbanismo deste Concello de luns a venres, de 9,00 a 14,00 horas. Noia, 05 de xullo de 2013 O Alcalde Asdo. Rafael García Guerrero
17/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29416. Desarrollos Eólicos de Corme, S. A. U. Concello de Ponteceso

ANUNCIO De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de xullo de 2013 e como resultado do expediente incoado ó efecto, outorgóuselle a DESARROLLOS EÓLICOS DE CORME, S. A. U. unha concesión de 10 m 3 anuais de auga procedente dun pozo situado no lugar do Roncudo, na parroquia de Corme Aldea (Santo Adrán), no concello de Ponteceso (A Coruña), con destino a uso sanitario. Número Expte.: DH. A15.29416. Santiago de Compostela, 3 de xullo de 2013. O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Cristhian Mauricio Fomenko Gica
17/07/2013 | Administración LocalMunicipal
Mugardos
Anuncio de cobranza do padrón de taxas polo subministro de auga, recollida de lixo e sumidoiros do segundo trimestre do ano 2013

Por resolución da Alcaldía de data 1 de xullo de 2013, aprobase o padrón cobratoria das taxas polo subministro de auga, recollida de lixo e sumidoiros do primeiro trimestre do ano 2013, que abrangue os meses de abril-maio-xuño e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 5 de xullo de 2013 O ALCALDE, ASDO) XOSÉ FERNÁNDEZ BARCIA